Diari Oficial de la Generalitat Valenciana


Sumari del DOGV 6794, del 12-06-2012 (2012/5634)

Informació pública de la Delegació d'Economia i Hisenda de València sobre obertura de termini de presentació de sol·licituds per a participar en la distribució del cabal hereditari d'expedients abintestats.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6794

Data del DOGV
:   12-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5634


Organisme emissor
:   Conselleria de Justícia i Benestar Social

Tipus de document
:   Anunci

Informació pública de la Delegació d'Economia i Hisenda de València sobre obertura de termini de presentació de sol·licituds per a participar en la distribució del cabal hereditari d'expedients abintestats. [2012/5634]  
En compliment de l'article 14 del Reial Decret 1373/2009, de 28 d'agost, que aprova el Reglament General de la Llei 33/2003, de 3 de novembre, del Patrimoni de les Administracions Públiques, s'ha remés a esta conselleria còpia de l'anunci per a participar en la distribució de cabals hereditaris abintestat, a fi de donar a conéixer el dret que correspon a les institucions de beneficència, instrucció, acció social o professional.  
«Anunci de la Delegació d'Economia i Hisenda de València sobre obertura de termini de presentació de sol·licituds per a participar en la distribució del cabal hereditari d'expedients abintestats.  
Anunci  
En compliment del que establix l'article 956 del Codi Civil i en l'article 14 del Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques (BOE 18.09.2009), es fa públic que, una vegada aprovats els seus comptes generals de liquidació d'abintestat respectius, se'n va a procedir a la distribució efectiva del cabal hereditari dels terços corresponents a les institucions, dels expedients que a continuació s'indiquen:   
  
1. Cabals hereditaris a repartir  
  
Causant Municipi Terç Terç  
 del causant municipal provincial  
Fred Whitner Ungar Cullera 12.358,88 € 12.358,88 €  
Amparo Coma Llorens Godella 612,70 € 612,70 €  
Auguste Joseph Cyr Navarrés 1.584,97 € 1.584,97 €  
Vicente Ángel Rico València 2.590,54 € 2.590,54 €  
Josefa Egea Ferrandis València 11.794,43 € 11.794,43 €  
Martín Fernández Santos València 722,35 € 722,35 €  
José Muñoz González València 1.249,72 € 1.249,72 €  
Vicenta Rodríguez Martínez València 601,02 € 601,02 €  
  
2. Requisits per a poder participar en la distribució del cabal hereditari  
Podran prendre part en esta distribució les institucions municipals i provincials d'acord amb el que establixen les disposicions anteriorment esmentades. A estos efectes, es consideraran com a institucions de beneficència, instrucció, acció social o professional, les associacions declarades d'utilitat pública i les fundacions degudament inscrites en els registres públics corresponents. La consideració del seu caràcter provincial o municipal vindrà determinada pel seu àmbit geogràfic d'actuació, sent necessari, respecte de les institucions d'àmbit nacional o autonòmic, la seua presència i actuació efectiva en el territori corresponent (municipal o provincial), en l'últim exercici.  
3. Termini i lloc de presentació de sol·licituds  
Les sol·licituds es presentaran en la Delegació d'Economia i Hisenda a la Comunitat Valenciana-València. Unitat Regional de Patrimoni de l'Estat, carrer de Guillem de Castro, núm. 4, 3a planta, de València (46127), dins del termini d'un mes des de l'endemà a la publicació d'este anunci en el Butlletí Oficial de la Província de València.   
4. Documentació que hauran d'acompanyar a la sol·licitud   
a) Acreditació de la persona que fa la sol·licitud (documentació acreditativa del seu poder per a representar a l'entitat sol·licitant).  
b) Còpia dels estatuts de l'entitat.  
c) Certificat del registre corresponent, amb antiguitat no superior a sis mesos, acreditatiu de:  
- Inscripció vigent de la institució en el registre corresponent.  
  
- Haver sigut declarada d'utilitat pública (en cas d'associacions).  
  
- Àmbit d'actuació de la institució segons estatuts.  
d) Memòria de l'últim exercici de la institució, o alternativament, certificació de l'òrgan de govern de la institució on es declare haver exercit activitat efectiva en el municipi, o municipis, de la província de València, i extracte dels últims comptes aprovats.  
  
e) Si és el cas, certificació de l'òrgan de govern de la institució, sí el causant haguera pertangut a esta per la seua professió o dedicat a esta la seua màxima activitat.  
València, 4 de maig de 2012.- El delegat d'Economia i Hisenda, p. s., Gumersindo González Cabanelas.»  
Cosa que es comunica perquè se'n prenga coneixement i tinga els efectes oportuns.  
  
València, 23 de maig de 2012.- El secretari autonòmic de Justícia: Antonio Gastaldi Mateo.